Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 2 luku - Henkilöiden, palvelujen ja pääomien vapaa liikkuvuus - I jakso - Työntekijät - 220 artikla



Virallinen lehti nro L 302 , 15/11/1985 s. 0089



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 2 luku - Henkilöiden, palvelujen ja pääomien vapaa liikkuvuus - I jakso - Työntekijät - 220 artikla 1. Siihen asti, kun sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 99 artiklassa tarkoitettu yhtenäinen ratkaisu tulee voimaan kaikkien jäsenvaltioiden osalta, kuitenkin enintään 31 päivään joulukuuta 1988, asetuksen (ETY) N:o 1408/71 73 artiklan 1 ja 3 kohtaa, 74 artiklan 1 kohtaa ja 75 artiklan 1 kohtaa sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 86 ja 88 artiklaa ei sovelleta portugalilaisiin työntekijöihin, jotka ovat palkatussa työssä jossain muussa jäsenvaltiossa kuin Portugalissa ja joiden perheenjäsenet oleskelevat Portugalissa. Asetuksen (ETY) N:o 1408/71 73 artiklan 2 kohtaa, 74 artiklan 2 kohtaa, 75 artiklan 2 kohtaa ja 94 artiklan 9 kohtaa sekä asetuksen (ETY) N:o 574/72 87, 89, 98 ja 120 artiklaa sovelletaan näihin työntekijöihin soveltuvin osin. Mitä edellä määrätään ei kuitenkaan vaikuta jäsenvaltioiden lainsäädännön määräyksiin, joiden perusteella perheenjäsenille on maksettava perhe-etuuksia riippumatta heidän asuinmaastaan. 2. Poiketen siitä mitä asetuksen (ETY) N:o 1408/71 6 artiklassa määrätään, portugalilaisiin työntekijöihin sovelletaan 1 kohdassa tarkoitettuna ajanjaksona seuraavia sosiaaliturvaa koskevien yleissopimusten määräyksiä: a) Portugali - Belgia - 14 päivänä syyskuuta 1970 tehdyn yleissopimuksen 28 artiklan 2 kohta, - 14 päivänä syyskuuta 1970 tehdyn hallinnollisen sopimuksen 57, 58 ja 59 artikla; b) Portugali - Saksa - 6 päivänä marraskuuta 1964 tehdyn yleissopimuksen 27 artiklan 1, 2 ja 3 kohta, sellaisena kuin artikla on muutettuna 30 päivänä syyskuuta 1974 tehdyn muutossopimuksen 1 artiklalla; c) Portugali - Espanja - 11 päivänä kesäkuuta 1969 tehdyn yleissopimuksen 23 ja 24 artikla, - 22 päivänä toukokuuta 1970 tehdyn hallinnollisen sopimuksen 45 ja 46 artikla; d) Portugali - Luxemburg - 12 päivänä helmikuuta 1965 tehdyn yleissopimuksen 23 artikla sellaisena kuin se on muutettuna 20 päivänä toukokuuta 1977 tehdyn toisen lisäsopimuksen 13 artiklalla, - 20 päivänä lokakuuta 1966 tehtyä hallinnollista sopimusta koskevan 21 päivänä toukokuuta 1979 tehdyn toisen lisäsopimuksen 15 artikla; e) Portugali - Alankomaat - 19 päivänä heinäkuuta 1979 tehdyn yleissopimuksen 33 artiklan 2 kohta, - 9 päivänä toukokuuta 1980 tehdyn hallinnollisen sopimuksen 36 ja 37 artikla.